### Resumé

Mølholm Varmeværk har i skrivelse november 2025 anmodet om en kommunegaranti for lån i Kommunekredit til vedligeholdelsesopgave på [adresse] i Vejle. Der ønskes tilsagn om en kommunegaranti på 6,0 mio. kr.

### Sagsfremstilling

Mølholm Varmeværk søger en kommunegaranti på 6,0 mio. kr. i forbindelse med en vedligeholdelsesopgave på [adresse] i Vejle.

![](data:image/jpeg;base64...)

Camilla Holst skal sikre borgere/forbrugere varmeforsyning, ved at udskifte de gamle fjernvarmerør fra 70'erne til nye Twin fjernvarmrør.

Lone Kristoffersen er et område med 56 tilslutninger, hvor der tidligere har været brud på fjernvarmerørene. Udover brud, vil varmetabet blive mindsket derved bedre fjernvarme i fremtiden, da et mindre varmetab giver bedre driftsøkonomi.

Projektet kræver 6,0 mio. kr. for at gennemføres. Beløbet inkludere alt fra graveentreprenør, rør til VVS arbejde, fjernvarmesmed m.m. Der har været udbud på graveentreprenør og rør.

Centralt budget bemærker, at den nævnte garanti ikke vil fragå kommunens lånemuligheder, idet de nævnte udgifter ikke erstatter en kommunal anlægsopgave jvf. Lånebekendtgørelsens §3 stk. 5.

Endvidere bemærkes, at kommunen ifølge lovgivningen skal opkræve et vederlag på markedsmæssige vilkår i forbindelse med udstedelse af kommunegarantier for lån til forsyningsvirksomheder. Det er KL's vurdering, at når der ikke kan fastsættes en fast branchetakst for garantier på varmeforsyningsområdet, så kræves der, at der foretages en individuel vurdering af selskaberne ved hver enkelte garantistillelse.

Økonomiafdelingen har haft et øget fokus på robustheden af økonomien for de selskaber som søger garantistillelse. Der anvendes en beregningsmodel med udgangspunkt i selskabets regnskab- og budgetmæssige forhold i vurdering af robustheden for selskabets økonomi. Der er således foretaget en kreditvurdering af Mølholm Varmeværk, og det vurderes på baggrund heraf, at Mølholm Varmeværk, med en vurderet lav risiko, skal betale en årlig garantiprovision på 0,55% af den til enhver tid værende restgæld.

### Sagens videre forløb

Sagen skal efterfølgende behandles i Byrådet

### Historik

#### Kommunaldirektøren indstiller , den 8. december 2025, punkt 283:

at der gives tilsagn om en kommunegaranti på 6,0 mio. kr.

at der opkræves en årlig garantiprovision på 0,55% af den til enhver tid værende restgæld

####

#### Beslutning fra Økonomiudvalget, den 8. december 2025, punkt 283:

Anbefales.

Fraværende: Ruben Thygesen.

Fraværende: Frederik Jepsen.

### Beslutning

Godkendt.

Fraværende: Astrid Petersen. I stedet mødte Gustav Pedersen.

Fraværende: Grethe Thomsen.